Ортақ тойымызға тартуым
"Ортақ тойымызға тартуым" | "https://abai.kz/post/182406"
TITLE: Ортақ тойымызға тартуым
URL: https://abai.kz/post/182406
META: "Ортақ тойымызға тартуым" | "https://abai.kz/post/182406"
DATE: 16.04.2024
AUTHOR(s): Ғаббас Қабышұлы
TOTAL WORDS: 183
TEXT: «Іңгалаған» даусы естілгеніне 15 жыл болған «Abai.kz» порталымен «дипломатиялық қарым-қатынас» орнатқаныма ширек ғасырдың ширегіндей уақыт өтті-ау деймін. Жә, ол «мәселені» жайына қалдыра тұрайын да, порталды құттықтаушыларының бірі болып, тойға мына тартуымды жолдайын деп «қаулы қабылдадым»: БАСЫҢДЫ ҚАСЫМА! Ой, «сүмдық-ай», Ғаббас та Келеді екен Елуге! Мұндай «уыз қыз жасқа» Болмайды сені телуге! Бос «бақырғыш» Қобыланды, «Байшұбарлы» Алпамыс: «Келдім, - десе, - Елуге», Бола ма соған сенуге?!. Сен Елуге келсең, келе бер, Дегенменен, түбінде Жет Жамбылдың жасына, - Осы түссін басыңа! Ал енді сол 100-ге дейін Басыңды сен қасыма! «Бастығың» – ОСПАНХАН (ӘУБӘКІРОВ) . 1985. Көкек. Тоғызы. *** Е-е-е... Осеке. Алла саған 54 жыл ғана ғұмыр берді-ау... Басекем менің, Осекем, 1 жылым өтті өзіңсіз, Астарлы жұмсақ сөзіңсіз, Ажарлы әсем күлкіңсіз, Тағдыр деген осы екен. Бұйрығыңды ұмытпақ тұрғай: Қасымақ  тұрғай басымды, Тарамай да шашымды, Жүйкем біраз жасыды. Сен – Сатираның  сардары, Мен – бір сарбазы. Көңілімдесің, көз алдымдасың. Айтып берер хикаятым  көп, Өзіңді де, күлкіңді сағынып, Бір күні іздеп барғасын. Бағыныштың – Ғаббасың. 04.09.1987. *** Қосымша: Қайран Осекеміз күлкі үйіріп ортамызда жүрсе, алдымыздағы мамыр айының 4-күні жасының 90-ға толуымен баршамыз қуана-қуана құттықтар едік... Ғаббас Қабышұлы Abai.kz
